Ξεκίνησε η ασφαλτόστρωση στην Μύκονο από την Περιφέρεια Νοτίου Αιγαίου (video)

Tue, 23 Apr 2024 10:31:53 +0000

⁣⁣Σήμερα Τρίτη 23 Απριλίου 2024 ξεκίνησε όπως είχε προγραμματιστεί η ασφαλτόστρωση στον νέο Περιφερειακό, ⁣από τον Τούρλο [Ταβέρνα «Μαθιός»] έως τον κυκλικό κόμβο της Αργύραινας, με χρηματοδότηση της πειφέρειας Νοτίου Αιγαίου.

⁣Η Περιφερεια Ν. Αιγαιου ξεκίνησε σήμερα την πρώτη φάση εργασιών ριζικής αποκατάστασης του νέου Περιφερειακού Οδικού Δικτύου της ν. Μυκόνου με επίστρωση νέου ασφαλτοτάπητα από το λιμένα Τουρλού Μυκόνου προς τον κόμβο Αργύραινας.

Ένα σημαντικό έργο ουσίας όπου με την ολοκλήρωση του συνόλου του, στην οποία περιλαμβάνεται η ανακατασκευή, ο οδοφωτισμός, η δικτύωση και η πεζοδρόμηση, θα συμβάλει αποφασιστικά τόσο στην ποιότητα ζωής των κατοίκων, όσο και στην εμπειρία των επισκεπτών.Παράλληλα υλοποιείται ήδη, η τριετής σύμβαση συντήρησης του υπολοίπου Επαρχιακού Δικτύου του Νησιού.
⁣⁣
Κατά την διάρκεια των ασφαλτικών εργασιών,⁣θα τεθούν σε ισχύ προσωρινές κυκλοφοριακές ρυθμίσεις και θα αποσύρονται μετά το πέρας των εργασιών. και η κυκλοφορία θα διεξάγεται από την αντίθετη λωρίδα κυκλοφορίας.

Η Τροχαία απευθύνει έκκληση στους οδηγούς των οχημάτων να είναι ιδιαίτερα προσεκτικοί κατά την διέλευσή τους από τα σημεία των εργασιών και να ακολουθούν την υπάρχουσα οδική σήμανση.
⁣Παρακαλούμε για την κατανόηση και τη συνεργασία των κ.κ οδηγών καθώς και των περίοικων κατά το χρόνο υλοποίησης.